Britt Boutros-Ghali

Britt Boutros-Ghali (født Britt Bang Paulsen, 1937) er en norsk kunstner (maler) bosatt i Kairo i Egypt. Hun er gift med egypteren Raouf Boutros-Ghali, og er dermed svigerinne til tidligere generalsekretær i FN, Boutros Boutros-Ghali.

Britt Boutros-Ghali er oppvokst i Sortland. Sin første separatutstilling hadde hun i 1965 i Galerie de l'Universitée i Paris. Hun har hatt utstillinger i Frankrike, England, Tyskland, Spania, USA, Norge og Egypt. I 1996 fikk hun St. Olavs Orden for sitt bidrag til kunsten.

Høsten 2005 ble 46 oljemalerier av Britt Boutros-Ghali stjålet fra en container i Harstad. Maleriene var verd ca. 2 millioner kroner, og de var sendt fra Kairo for å stilles ut i Galleri Nord-Norge i Harstad. Bare fem av maleriene kom til rette etter tyveriet.Harstad Tidende: Kunsttyveri for to millioner kroner  (18. oktober 2005)Harstad Tidende: Siktet etter kunstyveri  (19. oktober 2005)Harstad Tidende: Boutros Ghali-bilder funnet  (28. oktober 2005)

 Referanser 

Kategori:Norske malere
Kategori:St. Olavs Orden
Kategori:Personer fra Sortland kommune
Kategori:Kvinnelige malere
Kategori:Fødselsdato ikke oppgitt